Nóg ŉ verdagte vas ná Joubertina-plaasaanval | Maroela Media
Maroela Media het vroeër berig twee mans het op 25 Maart 2018 omstreeks 07:00 toegang bekom tot ŉ plaashuis in die Heights-gebied, tussen Kareedouw en Joubertina. Die twee mans het deur ŉ venster toegang tot die huis bekom, maar die 74-jarige inwoner kon hulle verwilder. Die inwoner het omstreeks 08:30 na sy slaapkamer teruggekeer, toe hy met ŉ snoekerstok aangerand is. Een van die verdagtes kon ŉ handsak gryp en het weer deur ŉ venster gevlug.
ŉ 25-jarige man, Carools Tamboer, is ŉ paar dae later in hegtenis geneem. Hy het skuld beken op die aanklagte teen hom en is reeds tot 10 jaar tronkstraf gevonnis.
Kapt. Gerda Swart, woordvoerder van die polisie, het gesê beamptes het Woensdagaand omstreeks 22:30, tydens ŉ roetinepatrollie, ŉ verdagte persoon naby die R62 opgemerk. “Verdere ondersoek het daartoe gelei dat die man positief uitgeken is as die tweede verdagte in die huisroof,” het Swart verduidelik. “Die man word ook verbind met ŉ tweede huisbraak wat op 27 Maart 2018 tussen 09:00 en 18:30 by Skilderkrans, Joubertina, plaasgevind het.”
Die man sal na verwagting Vrydag in die Joubertina-landdroshof verskyn op aanklagte van onder meer huisroof, huisbraak en diefstal.
En so kom die jongmense in die kleingebiede ook agter dat hul net dalk, weg kan kom met misdaad.